Kolárovo

Kolárovo (v minulosti Guta, , ) je mesto na Slovensku ležiace v Komárňanskom okrese Nitrianskeho kraja, pri sútoku Váhu a Malého Dunaja. V roku 2004 malo Kolárovo 10 756 obyvateľov, je teda jedným z najväčších miest na Žitnom ostrove. Mesto je tiež známe bývalou výrobou mopedov Babetta v podniku ZVL Kolárovo.

Polohopis 
Kolárovo sa nachádza v Strednej Európe, na Podunajskej nížine vo výške 107 nad morom. Centrum mesta sa nachádza na súradniciach 47°55′01″východnej dĺžky 17°59′44″severnej šírky. Je vo vzdialenosti  od okresného mesta Komárno.

Vodné toky 
Sútok Malého Dunaja a Váhu

Dejiny 
Podľa archeologických nálezov okolie dnešného Kolárova bolo obývané už v 8.-5. storočí pred našim letopočtom, počas halštatskej kultúry. Starobylé dokumenty svedčia o tom, že miesto osídlenia sa počas stáročí viackrát menilo.

Prvá písomná zmienka z roku 1268 menuje osadu, ktorá ležala pri ľavom brehu Váhu, pri rieke Nitra, ako Kis Gúta; tá počas svojej existencie nekoľkokrát zmenila názov (Stará Gúta, Veľká Gúta, Malá Gúta). Obec v tomto čase bola v rukách ostrihomského arcibiskupa.

V chotári obce stál v minulosti Žabí hrad (Békavár), podľa niektorých prameňov sa nazýval aj Békevár (Hrad mieru), ktorý dala postaviť kráľovná Mária z Anjou v roku 1349. Obec sa od roku 1551 vyvíjala ako opevnené trhové mestečko s jarmočným právom.

Časti mesta 
Kolárovo sa delí na šesť častí:
 Částa (47° 54' sever / 16° 57' východ)
 Čierny Chrbát (47° 57' sever / 17° 38' východ)
 Kolárovo (47° 55' sever / 17° 59' východ)
 Kráľka (47° 47' sever / 17° 25' východ)
 Pačérok (47° 55' sever / 18° 10' východ)
 Veľká Gúta (47° 55' sever / 18° 12' východ)
 Veľký Ostrov (46° 51' sever / 18° 59' východ)

Ulice 
Zoznam ulíc v Kolárove: Králka, Veľký Ostrov, Pačérok, Veľká Gúta, Bratislavská, Dlhá, Horná, Horný rad, Jánošíkova, Jesenské nábrežie, Jókaiho, Krátka, Lipová, Malinová, Poľovnícka, Rad Puruk, Sládkovičova, Malodunajská, Ľ. Podjavorinskej, Částa, Agátová, Hlboká, Hlavná, Kostolné nám., Poľná, Práce, Studená strana, Vrbová, Harcsova, Mlynská, Mostová, Obrancov mieru, Partizánska, Petőfiho rad, Pražské nám., Remeselnícka, Štúrova, Víťazstva, Budovateľská, I. Madácha, Kossúthova, V. Palkovicha, Os. Reviczkého, Rábska, Slovenská, Sv. Anny, Športová, Staničná, Trávnická, Železničný rad, Částa, Kráľka, Bočná, Brnenské nám., Nová, Školská, Tržná, Bernoláka, Krajná, Gy. Klapku, Lesná, Mierová, Októbrové nám., Podhájska, Ružová, Rybárska, M. R. Štefánika, Slávikova, Česká, Dolná, Kollárova, Komárňanská, Krížna, Kvetná, L. Novomeského, Orechová, Radnótiho, Šafárikova, Slobody, Záhradnícka, Banícka, Os. D. Pištu, Dunajská, Hviezdoslavova, Jilemnického, Mládežnícka, Novozámocká, Považská, Roľnícka, Rovná, Švermova, Slnková, Topoľová, Trnavská, Východná.Pražské námestie

Politika

Obyvateľstvo (Sčítanie obyvateľov, 2001) 
Kolárovo v roku 2001 malo 10 823 obyvateľov, z toho 5 372 mužov a 5 451 žien.

Veková štruktúra obyvateľstva 
 predproduktívny vek (0 – 14): 1 695
 produktívny vek muži (15 – 59): 3 593
 produktívny vek ženy (15 – 54): 3 111
 poproduktívny vek muži (60 a viac): 846
 poproduktívny vek ženy (55 a viac): 1 505
 predproduktívny vek: 15,7%
 produktívny vek: 61,9%
 poproduktívny vek: 21,7%

Národnostné zloženie obyvateľstva 
 maďarská: 8 742 (80,8%)
 slovenská: 1 890 (17,5%)
 rómska: 71 (0,7%)
 česká: 55 (0,5%)
 ukrajinská: 3 (0,0%)
 iní: 62 (0,6%)

Náboženské vyznanie obyvateľstva 
 Rímskokatolícka cirkev: 8 246 (76,2%)
 Evanjelická cirkev augsburského vyznania: 445 (4,1%)
 Gréckokatolícka cirkev: 18 (0,2%)
 Reformovaná kresťanská cirkev: 294 (2,7%)
 Pravoslávna cirkev: 1 (0,0%)
 Jehovovi svedkovia: 89 (0,8%)
 Evanjelická cirkev metodistická: 48 (0,4%)
 Bratská jednota baptistov: 4 (0,0%)
 iné: 153 (1,4%)

Kultúra a zaujímavosti

Pamiatky 
 Rímskokatolícky kostol Panny Márie Nanebovzatej, jednoloďová baroková stavba s polkruhovým ukončením presbytéria a vežou tvoriacou súčasť jej hmoty, z rokov 1723-1724. Stojí na mieste staršej stredovekej stavby, ktorá v roku 1715 vyhorela. Úpravami prešiel v rokoch 1755 a 1772, keď bol rozšírený. Interiér je zaklenutý barokovými klenbami. Nachádza sa tu murovaný konkávno-konvexne zvlnený organový chór. Oltár je klasicistický s obrazom Nanebovzatie Panny Márie od Ferdinanda Lütgerndorffa z roku 1832. Fasády kostola sú členené zdvojenými lizénami a segmentovo ukončenými oknami so šambránami. Veža vyrastá zo štítového priečelia členeného pilastrami a ukončeného segmentovým štítom, je členená lizénami a ukončená korunnou rímsou s terčíkom s hodinami a ihlancovou helmicou.  

 Rímskokatolícka kaplnka sv. Rozálie, baroková stavba s polkruhovým záverom a malou strešnou vežou, z 50. rokov 18. storočia. Na konci 19. storočia bola doplnená o vežu. Interiér je zaklenutý hrebienkovou krížovou klenbou, záver je krytý konchou. Fasády kaplnky sú členené pilastrami a polkruhovo ukončenými oknami. Priečelie je ukončené volútovým štítom s nikou so sochou svätice. Strešná veža je ukončená trojuholníkovými štítmi a ihlancovou helmicou.  

 Socha sv. Vendelína, klasicistická socha z roku 1835. Obnovou prešla v roku 1995. 

 Lodný mlyn, rekonštrukcia typického plávajúceho mlyna, drevená stavba so sedlovou strechou pokrytou šindľom, z roku 1980. Nachádza sa na mŕtvom ramene Malého Dunaja. Mlyn je postavený podľa zaniknutého lodného mlyna z Radvane nad Dunajom. Podobné mlyny boli v minulosti v Podunajsku bežné, žiadny originálny sa však nezachoval. V mlyne je umiestnená expozícia mlynárstva.

Pomníky 
 Pomník obetiam prvej svetovej vojny z 20. storočia. Autorom sochy je Alojz Rigele. Je umiestnený v parku pri rímskokatolíckom kostole.
 Pomník obetiam druhej svetovej vojny, nachádza sa v novom parku.
 Pomník občanom odvlečených do koncentračných táborov Dachau a Schönbergu je dielom sochára Jána Reichera a staviteľa Štefana Lukačoviča, ktorý pochádzajú z Kolárova. Pamätník je umiestnený v ružovom parku.

Osobnosti mesta

Rodáci 
 Karol Hadai (* 1743 – † 1834), matematik

Pôsobili tu 
 Koloman Gögh (* 1948 – † 1995), česko-slovenský futbalový reprezentant, majster Európy 1976, 3. na ME 1980

Partnerské mestá 
  Kisbér, Maďarsko
  Medgyesegyháza, Maďarsko
  Mezőberény, Maďarsko

Galéria

Referencie

Pozri aj 
 Zoznam kultúrnych pamiatok v Kolárove

Iné projekty 
.

Externé odkazy 
 Oficiálna stránka mesta

 
Obce okresu Komárno
Mestá na Slovensku
Sídla na Váhu